**27.08.2024**

**Comunicat de presă**

**CONTROALE EFECTUATE ÎN VEDEREA IDENTIFICĂRII ŞI COMBATERII MUNCII NEDECLARATE**

În perioada 03 ianuarie – 15 august 2024 inspectorii de muncă din cadrul Inspectoratului Teritorial de Muncă (I.T.M.) Galați au efectuat 980 de controale în vederea identificării și combaterii muncii nedeclarate.

Au fost identificate 61 de persoane, din care 15 femei, care prestau muncă nedeclarată, după cum urmează:

* 45 persoane au fost primite la muncă fără încheierea unui contract individual de muncă;
* 10 persoane au fost primite la muncă fără transmiterea elementelor contractului individual de muncă în registrul general de evidență a salariaților cel târziu în ziua anterioară începerii activității;
* 3 persoane au fost primite la muncă în perioada în care aveau contractul individual de muncă suspendat;
* 3 persoane au fost primite la muncă în afara programului de lucru stabilit în cadrul contractelor individuale de muncă cu timp parțial.

Au fost sancționați contravențional un număr de 36 de angajatori, valoarea totală a amenzilor aplicate fiind de 1.030.000 lei.

“*Parte a economiei subterane, munca nedeclarată reprezintă un pericol real atât pentru economia țării cât și pentru persoanele care o acceptă (acestea fiind lipsite de drepturi elementare de asigurări sociale, de dreptul la concediu de odihnă plătit, dreptul de asociere și de a fi protejat de organizațiile special constituite etc ) și angajatorii care o practică*

*Identificarea și combaterea cazurilor de muncă nedeclarată reprezintă unul dintre obiectivele principale ale Inspectoratului Teritorial de Muncă Galați, având în vedere că măsurile dispuse de către inspectorii de muncă și sancțiunile contravenționale aplicate conduc la descurajarea practicării muncii nedeclarate” -- a declarat* **Bogdan - Marius TRANDAFIR,**  *Inspector Șef al I.T.M. Galați.*

Compartimentul Comunicare și Relații cu Publicul, I.T.M. Galați